Bussilippujen hinnat nousevat Tampereella vuodenvaihteessa – katso tästä korotukset

Nysse-lippujen hintoihin tulee Tampereen seudulla muutoksia vuoden vaihtuessa. Kahden vyöhykkeen liput Kahden vyöhykkeen 30 vuorokauden kausilippuihin tulee noin kahden prosentin korotus. Esimerkiksi kahden vyöhykkeen aikuisten ikäryhmän kyseinen lippu maksaa 1.1.2017 alkaen 0,90 euroa enemmän kuin tällä hetkellä. Kahden vyöhykkeen arvolippujen hinta nousee kahdella prosentilla. Esimerkiksi kahden vyöhykkeen aikuisten ikäryhmän arvolippu maksaa 1.1.2017 alkaen 1,84 euroa, eli hinta nousee neljällä sentillä. 360 vuorokauden kausiliput 360 vuorokauden kausilippuja korotetaan viidellä eurolla kaikissa ikä- ja asiakasryhmissä kaikilla vyöhykkeillä. Koululais- ja ryhmäliput Arvolipun hintaan sidottuja koululais- ja ryhmälippuja korotetaan arvolipun korotusta vastaavasti. Kahden vyöhykkeen 90 vuorokauden kausilippu Vuoden alusta alkaen Nella Nettilatauspalvelussa aletaan myydä myös kahden vyöhykkeen 90 vuorokauden kausilippua. Uuden lipun hinnaksi päätettiin 123 €. Kolmen kuukauden kausilippu ei tule myyntiin asiakaspalveluun tai latauspisteisiin. Nämä pysyvät ennallaan Kertalippujen, vuorokausilippujen, Nysse+VR -lippujen sekä yölisän hinta pysyy ennallaan. Myös 3–6 vyöhykettä sisältävien arvolippujen hinta pysyy ennallaan. Lippujen hinnoista päätettiin Tampereen kaupunkiseudun joukkoliikennelautakunnassa 16.11.2016.